Καναλλάκι,  21.7.2016


ΔΕΛΤΙΟ  ΤΥΠΟΥ

Προχωράει η προετοιμασία του φακέλου για την ένταξη σε πρόγραμμα χρηματοδότησης του   Αλιευτικού- Τουριστικού Καταφυγίου στη θέση «Λιμανάκι» Λούτσας, που προβλέπεται από το Γενικό Πολεοδομικό Σχέδιο Φαναρίου.
Ο Δήμαρχος Πάργας κ. Αντώνης Νάστας συναντήθηκε σήμερα με τους εκπροσώπους της μελετητικής ομάδας και συζήτησαν  τα τεχνικά δεδομένα  του έργου και τις τεχνικές προδιαγραφές των απαιτούμενων μελετών και αδειοδοτήσεων.
Σύμφωνα με την προκαταρκτική μελέτη, θα κατασκευαστεί  Καταφύγιο με χερσαίο χώρο επιφάνειας περίπου 10 στρεμμάτων και συνολική χωρητικότητα θέσεων 70 σκαφών, από τις οποίες  οι 36 θα είναι μικρών σκαφών, οι 18 σκαφών μεσαίου μήκους και οι 16 σκαφών μεγάλου μήκους.
Όπως δήλωσε ο κ. Νάστας  «στόχος της Δημοτικής Αρχής είναι η όσο το δυνατόν γρηγορότερη ολοκλήρωση της προετοιμασίας  του συγκεκριμένου έργου (μελέτες, εγκρίσεις κλπ) που όταν υλοποιηθεί θα δώσει τεράστια ώθηση στην τουριστική αξιοποίηση της ευρύτερης περιοχής».
